A Bizottság 3129/94/EK rendelete
(1994. december 20.)
a gabonaintervenciós központok meghatározásáról szóló 2273/93/EGK rendelet Ausztria, Finnország és Svédország csatlakozását követő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel Norvégia, Ausztria, Finnország és Svédország csatlakozási okmányára [1] és különösen annak 169. cikke (2) bekezdésére,
mivel a 2202/94/EK rendelettel [2] módosított 2273/93/EGK bizottsági rendeletet [3] - amely 1995. január 1-jét követően is érvényes marad - össze kell hangolni a csatlakozási okmány rendelkezéseivel;
mivel a csatlakozási szerződés [4] 2. cikkének (3) bekezdése alapján az Európai Unió intézményei még a csatlakozást megelőzően elfogadhatják a csatlakozási okmány 169. cikkében hivatkozott intézkedéseket, amelyek a csatlakozási szerződés függvényében és annak hatálybalépése napján lépnek hatályba,
ELFOGADTA EZT A RENDELETET:
1. cikk
A 2273/93/EGK rendelet melléklete az e rendelet mellékletében felsorolt intervenciós központokkal és a hozzájuk kapcsolódó jelzésekkel egészül ki.
2. cikk
Ez a rendelet Norvégia, Ausztria, Finnország és Svédország csatlakozási szerződése hatálybalépésétől függően és annak hatálybalépése napján lép hatályba.
Ez a rendelet egészében kötelező és közvetlenül alkalmazandó valamennyi tagállamban.
Kelt Brüsszelben, 1994. december 20-án.